এ কী হলো যন্ত্রণা!  পাই না খুঁজে মন্ত্রণা  বলছে কথা শুনছে কথা  মানুষ, কোনো যন্ত্র না।    হাত  নাড়িয়ে মুখ ঘুরিয়ে  নানান রকম ভঙ্গিমায়  একা একাই বক বকাবক  হায়রে! কোনো সঙ্গী না।    ফিসফিসিয়ে গুনগুনিয়ে  উচ্চ স্বরে কিংবা আরো  কিসের কথা বলছি আমি  তোমরা কি তা বলতে পারো?    বাম কানে বা ডান কানে হাত  কারোর কানে এয়ারফোন  ঠিক ধরেছ, এটাই হালের  সস্তা দামের মোবাইল ফোন।    আমার কাছে যন্ত্রণার নাম মোবাইল  কষ্ট লাগে গুনতে গেলে কলের বিল।